**Ghid de evaluare a riscurilor violenței în familie**

*Ghid elaborat în baza cercetărilor spre utilizarea judecătorilor din Minnesota în activitatea lor cu*

*Ordonanța de Protecție emisă în cadrul justiției civile sau penale pentru toate etapele violenței în familie*

Notă: **Prezența** factorilor de mai jos poate indica un **risc major** de vătămare gravă sau letalitate. **Absența** acestor factori nu reprezintă, totuși, o dovadă a lipsei riscului de letalitate.

1. Are presupusul făptuitor acces la o armă de foc, sau se găsește o armă de foc în casa lui?

1. A folosit, vre-o dată presupusul făptuitor, sau a amenințat că va utiliza, **arma** împotriva victimei ?
2. A încercat vre-o dată presupusul făptuitor să **stranguleze** sau să sugrume victima?
3. A **amenințat** vre-o dată presupusul făptuitor victima cu moartea, sau **a încercat s-o omoare**?
4. A crescut **numărul de atacuri de violență** fizică, sau **gravitatea** acestora, pe parcursul ultimului an?

1. A **forțat** vre-o dată presupusul făptuitor victima să întrețină **relații sexuale** cu el?
2. A încercat vre-o dată presupusul făptuitor să **controleze** majoritatea, sau toate, **activitățile zilnice** ale victimei?

1. Este presupusul făptuitor permanent gelos sau gelos în mod violent?
2. A amenințat vre-o dată presupusul făptuitor că se va sinucide, sau a încercat să comită **suicid**?
3. **Crede** victima că presupusul făptuitor o va ataca din nou, sau va încerca să o omoare*? Un răspuns ”nu” nu indică un grad de risc de nivel mic, în timp ce un răspuns ”da” este foarte semnificativ* .

11. Există în prezent, sau au existat, și alte Ordonanțe de Protecție, sau cazuri civile sau penale cu implicarea presupusului făptuitor?

*Acești factori de evaluare a riscurilor sunt validați într-un număr de studii. A se vedea: Campbell, Jacquelyn, et al, " Studiu de validare a evaluării riscului violenței între partenerii intimi: Studiul Practicianului RAVE cu concluzii și recomandări: Validarea instrumentelor de validare a evaluării riscului violenței între partenerii intimi ", Institutul Național al Justiției (decembrie 2005); Heckert și Gondolf, "Percepțiile riscului la femeile bătute în comparație cu Factori de risc și instrumente de predicție a atacurilor repetate", Jurnalul despre Violența interpersonală Vol. 19, No 7 (iulie 2004).*

 **Modul de utilizare a** **Ghidului de evaluare a riscurilor violenței în familie**

* **Se vor obține informații cu referire la factorii respectivi din toate sursele adecvate și disponibile**
	+ Sursele potențiale includ: poliția, personalul, martorii victimei, procurorii, avocații, funcționarii judecătorești, evaluatorii cauțiuni, anchetatorii înainte de condamnare, probațiunea, evaluatori de custodie, părțile și avocați
* **Veți comunica practicienilor că așteptați de la ei ca instanței de judecată i se vor furniza informații complete și în timp util referitor la acești factori**
	+ Acest lucru asigură faptul că se ține cont de riscul legat de informații și aceasta se va transmite instanței la fiecare etapă a procesului și că procesele de evaluare a riscurilor sunt instituționalizate
	+ Se vor revizui formele și practicile altor persoane din sistemul juridic pentru a se asigura că evaluarea riscurilor este cât mai cuprinzătoare
* **Cereți ca reacționarea la violența în familie să fie una consistentă și coordonată**
	+ Comunitățile în care executarea hotărârilor judecătorești se face în strânsă colaborare în vederea tragerii la răspundere a bănuților agresori și acordării ajutorului victimelor, au cele mai bune rezultate în prevenirea unor vătămări grave și omoruri în familie.
* **Nu solicitați în ședințe deschise de judecată ca victimele să vă comunice informații din domeniul siguranței sau a riscului**
	+ Îngrijorările în ceea ce privește siguranța pot afecta abilitatea victimei de a furniza o informație concretă în cazul ședințelor deschise de judecată.
	+ Solicitarea informației de la victimă într-o ședință privată (de către o altă persoană în afară de judecător) îmbunătățește precizia informației și este, de asemenea, o oportunitate de a oferi victimei informație și resurse
* **Oferiții victimei informație cu privire la factorii de evaluare a riscului și opțiunea de a consulta avocați confidențiali**
	+ Informația și accesul victimei la avocați îmbunătățește siguranța victimei și calitatea evaluării riscului victimei și, în ultima instanță, evaluarea riscului de către judecată
* **Țineți cont de faptul că prezenta listă de factori nu este exhaustivă**
	+ Factorii din lista de mai sus sunt unii dintre cei mai des întâlniți în cazurile în care există riscul de vătămare gravă sau de omor
	+ Există factori suplimentari care ajută la previziunea unui atac repetat
	+ S-ar putea ca victimele să se confrunte și cu alte riscuri și cu frica de a rămâne pe drumuri, de a suporta sărăcie, de a fi ținta unor acuzații penale, de a-și pierde copiii sau sprijinul familiei
* **Țineți minte că nivelul și tipul de risc se poate schimba cu timpul**
	+ Cea mai periculoasă perioadă o constituie zilele sau lunile care urmează după descoperirea de către agresor a faptului
		- că victima intenționează să se separe de el sau să pună capăt relației cu el
		- că victima a informat, sau este pe cale să comunice despre abuz altor persoane, în special celor din sistemul judiciar.